B : Neqqar diɣen leḥlal n yifer [ləħlal g͡gifər], imiren nzzeggi tejuṛ s yifriwen-nni i nseɛlaf lmal mi ara yenqeṣ lexrif di tenqelt neqqar-as tiqerqect n lexrif [tiqərqəʃθ lləxɍif] ;yettili yiwen n wass deg seggas ad truḥeḍ ɣer ṭṭejra ad tt-tmasseḍ s uɛekkaz neɣ s ufus neɣ s usɣar ad tt-tḥerkeḍ acemma ad tt-qqar, yella yiwen n umɣar yessen d acu-t lweqt-nni maca yugi ad dyemmel yuggad iḥessaden ma yella snent lɣaci ad xedmen lmenker deg fellaḥen nniḍen, yegga-as tamawt mmi-s n mmi-s yeddem taɛekkazt iruḥ yetebɛ-it deffir yewweḍ ɣer teẓgi yekkat inijjel dɣa yeqqur akk yinijjel-nni, daɣen tella yiwet n lǧemɛa ur neẓri ara ma di ccetwa neɣ deg nebdu ur ilaq ara ad teẓẓuḍ deg-s, ula d lfatiḥa ur tettaɣ ara zik ur ttezwaǧen ara di lǧemɛa.